Møtereferat

|  |  |  |  |
| --- | --- | --- | --- |
| Til: | Fra tjenestemannsorganisasjonene: Fra arbeidsgiver:  **Arne Rønning** Tekna **Frank Arntsen**  Jørn-Wiggo Bergquist  **Ove Borstad** NTL **Sigbjørn Dalen**  **Tove Strømman** NTL **Aud Magna Gabrielsen** (vara)  Andreas Gjeset Parat **Lindis Burheim**  **Elin Sølberg** (vara)  **Jan Aage Mortensen** Forskerforbundet **Terese Brekke**  **Joar Flatås** LHVO, Driftsavdelingen **Ingrid Volden**  **Astrid Solberg** LHVO, Økonomiavd. og ØE-stab Sekretær: **Jens Petter Nygård/**  **Cecilie Holen**  Vararepresentanter  Kari Karlsen Tekna  Per Einar Iversen Parat  **Roar Blikeng** Parat  Laila Strypet Forskerforbundet  Raymond Sterten Lokalt hovedverneombud, Driftsavdelingen  Gøril Lønvik Syrstad Lokalt hovedverneombud, Økonomiavd. og ØE-stab | | |
| Kopi til: | Tekna, NITO, NTL, Parat, Forskerforbundet, Personalavdelingen, Lillian Nilsen | | |
| Om: | **LOSAM-møte for LOSAM Økonomi og eiendom** | | |
| Møtetid: | 5.10.2016 kl. 13.00 -15.00 | Møtested: | Rom 201, Hovedbygget |
| Signatur: | JPN | | |

**Agenda:  
  
1. Godkjenning av møteinnkalling**

Frank innledet med å si at det er et historisk LOSAM der fremtidig organisering av Økonomi og eiendom skal drøftes og forhandles.

**2. Administrativ organisering NTNU 2017 (drøfting/forhandling)**

Bemanningsplaner for økonomi og eiendomsområdet fra 2017,   
Utkast til protokoll og bemanningsplan utsendt før møtet.

1. **Intern organisering av seksjoner i NTNUs sentrale fellesadministrasjon LOSAM Økonomi og eiendom**

I møte ble det ført forhandlinger om intern organisering innen seksjons for bygningsdrift og seksjon for teknisk drift, Avdeling for Campusservise.

Forslag til organisering ble enstemmig vedtatt og protokoll ble underskrevet.

1. **Bemanningsplaner for økonomi og eiendomsområdet fra 2017**

Tekna uttrykte kritikk for at sakspapirer ble sendt ut for sent og de ansatte ved stab for eiendomsforvaltning vil utarbeide et notat vedr. bemanningsplan for Avdeling for eiendom og seksjon for prosjektgjennomføring i Avdeling for campusservice på neste møte den 10. oktober.

NTL forutsetter at nedbemanningen ikke fører til innkjøp av tjenester.

**Avdeling for virksomhetsstyring og fellestjenester økonomi**

Tillitsvalgte og verneombud uttrykte bekymring for at effektiviseringskrav vil føre til sykemeldinger. De formidlet av medarbeidere finner seg ikke igjen i ny organisasjon, og det kommer ikke frem i bemanningsplanene hvordan effektiviseringstiltakene skal tas ut. En del begreper er også forvirrende og uklare som stillingsbenevnelsene tjenesteutvikler og problemløser. Videre påpekte NTL at oppgavene er så løst beskrevet at NTL ikke kjenner seg igjen.

Det ble fra arbeidsgiver understreket av bestillingen i bemanningsplanen ikke er å beskrive og begrunne hvordan effektiviseringstiltakene skal tas ut. Arbeidsgiver understreket at bemanningsplanen er personuavhengig og prosessen med innplassering vil starte 20. oktober. Bemanningsplanen løser kun hvilke oppgaver som skal løses hvor.

Det ble poengtert fra arbeidsgiver at ingen vil bli sagt opp, og forståelse for at en personuavhengig bemanningsplan kan virke diffus og vanskelig å forstå og dermed utfordrende for tillitsvalgte å forstå og/eller komme med endringsforslag.

Tillitsvalgte ble på LOSAM oppfordret til å komme med løsningsforslag på tekst, der tillitsvalgte påpeker at de må forstå teksten før de kan komme med forslag.

NTL har i to omganger etterspurt eksisterende bemanningsplaner og andre tillitsvalgt etterlyste en liste over antall stillinger per fagområde. Arbeidsgiver anser at det ikke er en hensiktsmessig måte å jobbe på.

**Avdeling for eiendom**

Tillitsvalgt ønsker klarhet i funksjonen rådgiver for brannvern, rollen til miljørådgiver samt innleie- og utleieansvarlig i forhold til utleierådgiver i Avdeling for campusservice.

**Avdeling for campusservice**

Tillitsvalgte uttrykte behov for mer informasjon om koordinatorenes rolle og hvorfor og hvordan den rollen kan endres over tid. Begrepet koordinator ønskes byttet til arbeidsleder. Arbeidsgiver informerte om at innplassering av arbeidsledere følger SESAMs retningslinjer.

Tillitsvalgte kommenterte også på at de ikke skjønte poenget med å gå fra formell til uformell ledelse og at enten må setningen «Behov for arbeidsledere kan endres basert på erfaringer eller endrede behov» skrives om til at siden NTNU ønsker at teamarbeid skal bli mer utbredt og at dere ønsker at teamene skal bli mer selvgående, kan det bli endringer i denne stillingen over tid. Om ikke må denne teksten strykes, for dette er aktuelt for alle stillinger på NTNU.

Lokalt hovedverneombud for eiendom og drift ga uttrykk for at det er behov for et avklaringsmøte med bygningsansvarlige og etterlyser tydeligere kvalifikasjonskrav til områdeleder.

Tillitsvalgt uttrykte bekymring på vegne av medarbeidere på vaskeriet, ref. NTLs forutsetning om at nedbemanning ikke skal føre til innkjøp av tjenester.

**Oppsummering av konkrete innspill til forbedringer/presiseringer av bemanningsplanen:**

Avdeling for fellestjenester økonomi

* Hva skal prioriteres ned?
* Endre stillingsbenevnelsene tjenesteutviklere og problemløsere

Avdeling for eiendom

* Rollen til miljørådgiver
* Brannvernarbeid
* Innleie og utleiefunksjon

Avdeling for Campusservice

* Endre begrepet koordinator
* Klargjøre utleiefunksjonen
* Klargjøre nye funksjoner i forhold til Økonomiavdelingen (avtaler/innkjøp og møbler)
* Endre formulering om vurdering av avvikling av vaskeri på sikt

**3. Eventuelt**

Ingen saker